Mažoji Panemunė

Mažoji Panemunė – viensėdis Biržų rajono savivaldybėje, 7 km nuo Sodeliškių, kairiajame Nemunėlio krante. Aptarnauja Biržų 1–asis kilnojamasis paštas (LT-41423).

Istorija 

Latvijos vokiečių kilmės broliai Jonas (smulkus Aukštaitijos dvarininkas) ir Krisius (Sankt Peterburgo restoranų valdytojas) Kraftai prieš Pirmąjį pasaulinį karą iš Brazdžiaus nupirko Mažosios Panemunės dvarelį. Tarpukaryje šiose pastatuose Jono sūnus Leonas iš miežių (kartais kviečių), cikorijos ir cukrinių runkelių gamino kavą. Komponentus maišydavo, gruzdindavo, sumaldavo ir, supylę į didelius maišus, veždavo į Rygą. Ir Lietuvoje buvo parduodami LK (Leonas Kraftas) ženklu pažymėti tamsiai raudonos spalvos kavos pakeliai. 1940 metais Leono šeima repatrijavo į Vokietiją, Antrojo pasaulinio karo metu grįžo.

1923 m. surašymo duomenimis, Mažojoje Panemunėje buvo du ūkiai su 24 gyventojais.

Gyventojai

Žymūs žmonės 
 Leonas Kraftas (1897–1963) – Lačplėsio karo ordinu apdovanotas Latvijos laisvės kovų dalyvis, verslininkas.

Šaltiniai 

Biržų rajono savivaldybės gyvenvietės